Neogen

Neogen ialah nama khusus untuk tempoh dan sistem geologi yang menjangkau 20.45 juta tahun dari akhir Zaman Paleogen pada  juta tahun dahulu (jtd) sehingga ke permulaan Tempoh Kuaterner pada  juta tahun dahulu. Neogen terbahagi kepada dua epok, epok awal ialah epok Miosen dan epok kemudian ialah epok Pliosen. Sesetengah ahli geologi menegaskan bahawa Neogen tidak boleh disempadankan dengan jelas daripada tempoh geologi moden yakni tempoh Kuaterner. Istilah "Neogen" dicipta pada tahun 1853 oleh ahli paleontologi Austria Moritz Hörnes (1815–1868). Istilah terdahulu Tempoh Tertier digunakan untuk mentakrifkan jangka masa yang kini diliputi oleh Paleogen dan Neogen dan, walaupun tidak lagi diiktiraf sebagai istilah stratigrafi formal, "Tertier" kadangkala masih kekal dalam penggunaan tidak rasmi. 

Dalam tempoh ini, mamalia dan burung terus berkembang menjadi bentuk moden, manakala kumpulan kehidupan lain kekal tidak berubah. Manusia pertama (Homo habilis) muncul di Afrika pada penghujung zaman. Beberapa pergerakan benua berlaku, peristiwa yang paling signifikan ialah penyambung Amerika Utara dan Selatan di Segenting Panama pada akhir epok Pliosen. Hal ini memotong arus lautan panas dari Lautan Pasifik ke Lautan Atlantik, hanya meninggalkan Arusan Teluk untuk memindahkan haba ke Lautan Artik. Iklim global menjadi sejuk dengan ketara pada seluruh tempoh Neogen, yang memuncak dalam satu siri pengglasieran benua dalam Tempoh Kuaterner yang berikut.

 Rujukan 

 Pautan luar 



Kategori:Neogen